**OBRTNIČKA ŠKOLA KOPRIVNICA**, Trg slobode 7, Koprivnica, OIB: 83715150033MB, koju zastupa ravnatelj Zlatko Martić, dipl. ing. (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_, (u daljnjem tekstu: Izvršitelj) zaključili su

**U G O V O R**

**o nabavi usluge cateringa za potrebe projekta**

**Razvoj kompetencija kroz učenje temeljeno na radu**

Članak 1.

Predmet ovog ugovora je usluga cateringa sukladno Pozivu za dostavu ponuda KLASA: 406-01/21-03/24, URBROJ: 2137/1-03/03-21-2 od 04. studenoga 2021. i troškovniku te ponudi Izvršitelja oznake \_\_\_\_\_\_\_\_\_, od \_\_\_\_\_\_\_\_\_\_\_\_ . Troškovnik i ponuda sastavni su dio ovog Ugovora i nalaze se u prilogu.

Članak 2.

Usluga iz članka 1. ovog ugovora uključuje:

1. **Catering za radionice o horizontalnim temama**

Catering za 4 dana radionica o horizontalnim temama u periodu **od 16.11.2021. do 23.12.2021.**

* Broj sudionika na svakoj radionici: 30 sudionika
* Vrsta cateringa: hladni zalogaji, piće
* Mjesto održavanja: Obrtnička škola Koprivnica
1. **Catering za stručne skupove**

Catering za 14 dana stručnih skupova za nastavnike strukovnih škola u periodu **od prosinca 2022. do svibnja 2023.**

* Broj sudionika na svakom stručnom skupu: 15 sudionika
* Vrsta cateringa: topli obrok, piće
* Mjesto održavanja: Obrtnička škola Koprivnica (9 pojedinačnih usluga), Strukovna škola Đurđevac (5 pojedinačnih usluga)
1. **Catering za sudionike pripremnih radionica/edukacija za natjecanja**

Catering za sudionike 12 pripremnih radionica/edukacija za natjecanja u sljedećim vremenski periodima:

* 3 radionice, svaka u trajanju 5 dana, u razdoblju **od studenog 2021. do siječnja 2022.** godine u Obrtničkoj školi Koprivnica (ukupno 15 dana radionica)
* 3 radionice, svaka u trajanju 5 dana, u razdoblju **od studenog 2021. do siječnja 2022.** godine u Strukovnoj školi Đurđevac (ukupno 15 dana radionica)
* 3 radionice, svaka u trajanju 5 dana, u razdoblju **od listopada 2022. do siječnja 2023.** godine u Obrtničkoj školi Koprivnica (ukupno 15 dana radionica)
* 3 radionice, svaka u trajanju 5 dana, u razdoblju **od listopada 2022. do siječnja 2023.** godine u Strukovnoj školi Đurđevac (ukupno 15 dana radionica)

Dodatne napomene:

* Sve radionice održat će se u različite dane.
* Broj sudionika na svakoj radionici: 10 sudionika
* Vrsta cateringa: topli obrok, piće
* Mjesto održavanja: Obrtnička škola Koprivnica (30 pojedinačnih usluga), Strukovna škola Đurđevac (30 pojedinačnih usluga)
1. **Catering za sudionike zimske škole automatizacije**

Catering za sudionike zimske škole automatizacije u sljedećim vremenskim periodima:

* 1 događanje, u trajanju 5 dana, u razdoblju **od siječnja do travnja 2022.** godine u Strukovnoj školi Đurđevac
* 1 događanje, u trajanju 5 dana, u razdoblju **od siječnja do travnja 2023.** godine u Strukovnoj školi Đurđevac

Dodatne napomene:

* Sve radionice održat će se u različite dane.
* Broj sudionika na svakom danu radionica: 30 sudionika
* Vrsta cateringa: hladni zalogaji, piće
* Mjesto održavanja: Strukovna škola Đurđevac
1. **Catering za izlagače na sajmu**

Catering za izlagače na sajmu koji povezuje poslodavce i polaznike Centra kompetentnosti Koprivničko-križevačke županije u sljedećim vremenskim periodima:

* 1 sajam, u trajanju od 1 dan, **u 2022. godini**
* 1 sajam, u trajanju od 1 dan, **u 2023. godini**

Dodatne napomene:

* Broj izlagača na svakom sajmu: 50 sudionika
* Vrsta cateringa: topli obrok, piće
* Mjesto održavanja: Obrtnička škola Koprivnica (1 usluga), Strukovna škola Đurđevac (1 usluga)
1. **Catering za sudionike stručnih predavanja**

Catering za sudionike stručnih predavanja za širu javnost u sljedećim vremeskim periodima:

* 2 predavanja u razdoblju od rujna do prosinca 2022. godine u Koprivnici
* 2 predavanja u razdoblju od rujna do prosinca 2022. godine u Đurđevcu
* 2 predavanja u razdoblju od siječnja do lipnja 2023. godine u Koprivnici
* 2 predavanja u razdoblju od siječnja do lipnja 2023. godine u Đurđevcu

Dodatne napomene:

* Svi termini predavanja održat će se u različite dane.
* Broj sudionika na svakom predavanju: 20 sudionika
* Vrsta cateringa: hladni zalogaji
* Mjesto održavanja: Obrtnička škola Koprivnica (4 pojedinačne usluge), Strukovna škola Đurđevac (4 pojedinačne usluge)
1. **Catering za press konferencije**

Catering za 2 press konferencije – jedna u 2022. i jedna u 2023. godini ovisno o tijeku projekta

* Broj sudionika na svakoj press konferenciji: 15 sudionika
* Vrsta cateringa: hladni zalogaji, piće
* Mjesto održavanja: Obrtnička škola Koprivnica ili Strukovna škola Đurđevac
1. **Catering za završnu i press konferenciju projekta**

Catering za završnu i press konferenciju projekta – planirano u studenom 2023. godine

* Broj sudionika na konferenciji: 50 sudionika
* Vrsta cateringa: hladni zalogaji, piće
* Mjesto održavanja: Obrtnička škola Koprivnica

Usluga se odnosi na pripremu i dostavu jela i pića, bez tanjura, čaša, pribora za jelo, stolnjaka i posluživanja. Izvršitelj je dužan osigurati da topla hrana bude dostavljena u posudama koje zadržavaju toplinu, a korišteno posuđe odnijeti isti dan po završetku svake pojedine usluge.

Jela koja se dostavljaju moraju biti svježe pripremljena, sukladno svim važećim propisima koji se odnose na pripremu i dostavu hrane. Piće može biti dostavljeno u boci, tetrapaku ili bokalu.

Članak 3.

Naručitelj će najkasnije tjedan dana prije događaja za koji se traži usluga cateringa dostaviti Izvršitelju zahtjev koji će sadržavati adresu za catering, datum i vrijeme, odabrani meni te broj osoba. Zahtjev se dostavlja pismeno na e-mail Izvršitelja \_\_\_\_\_\_\_\_\_\_\_\_\_\_\_\_\_ .

Kontakt osoba Izvršitelja je \_\_\_\_\_\_\_\_\_\_\_\_\_ na broj mobitela \_\_\_\_\_\_\_\_\_\_\_\_\_\_\_\_\_ .

Članak 4.

Ovim Ugovorom ugovaraju se jedinične cijene usluge iz članka 1. ovog Ugovora, kao i ukupna cijena za količine navedene u Troškovniku, i nuđene u ponudi Izvršitelja.

Jedinične cijene izražene su bez PDV-a i nepromjenjive su za vrijeme trajanja Ugovora.

Cijena usluge iz članka 1. ovog ugovora iznosi \_\_\_\_\_\_\_\_\_\_\_ kuna (slovima:\_\_\_\_\_\_\_\_\_\_), pri čemu PDV po stopi od 25% iznosi \_\_\_\_\_\_\_\_\_ kuna (slovima: \_\_\_\_\_\_\_\_\_\_), odnosno sveukupna cijena iznosi \_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_).

Predujam je isključen, kao i davanje sredstava osiguranja plaćanja.

U slučaju kašnjenja plaćanja Isporučitelj ima pravo obračunati zakonsku zateznu kamatu Naručitelju.

Članak 5.

Količine navedene u troškovniku su okvirne i stvarno nabavljene količine mogu biti veće ili manje od okvirnih, ovisno o stvarnim potrebama. Ukupna plaćanja po ugovoru ne smiju prelaziti iznos za koji je potrebno provesti postupak javne nabave.

Članak 6.

Izvršitelj će izdati elektronički račun nakon svake pojedine obavljene usluge.

Plaćanje će se obaviti temeljem izdanog elektroničkog računa u roku 30 dana od dana primitka u cijelosti nespornog računa, na IBAN Izvršitelja \_\_\_\_\_\_\_\_\_\_\_\_\_ otvorenog kod \_\_\_\_\_\_\_\_\_\_\_\_\_\_ banke.

Članak 7.

Usluga cateringa pruža se sukcesivno, počevši od sklapanja ugovora do 30. studenoga 2023. godine. Usluga uključuje dostavu hladnog ili toplog jela, te pića, na adrese Obrtnička škola Koprivnica, Trg slobode 7, Koprivnica i Strukovna škola Đurđevac, Dr. Ivana Kranjčeva 5, Đurđevac.

Ugovor se smatra izvršenim nakon obavljene zadnje usluge te nakon što su izvršena sva plaćanja.

Članak 8.

Izvršitelj se obvezuje da će obavljati uslugu iz članka 1. ovog Ugovora bez dodatnih troškova za Naručitelja.

Članak 9.

Kao jamstvo za uredno ispunjenje Ugovora Izvršitelj kod potpisa ugovora Naručitelju dostavlja zadužnicu ili bjanko zadužnicu koja pokriva iznos od \_\_\_\_\_\_\_\_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), što odgovara iznosu od 10% od vrijednosti ugovora bez PDV- a. Alternativno, Isporučitelj može dostaviti novčani polog koji se uplaćuje na IBAN HR8023860021552003583., model HR68, poziv na broj 7390-OIB uplatitelja.

U slučaju da Izvršitelj ne dostavi jamstvo sukladno stavku 1. ovog članka, Naručitelj će raskinuti ovaj ugovor.

Jamstvo za uredno ispunjenje ugovora Naručitelj će naplatiti ukoliko Izvršitelj odbije izvršavati ugovorne obveze odnosno ukoliko i nakon upozorenja Naručitelja nastavi kršiti odredbe ugovora.

Naručitelj će vratiti Izvršitelju jamstvo za uredno ispunjenje ugovora nakon izvršenja ugovora.

Članak 10.

Ugovor će se raskinuti u sljedećim slučajevima:

* ako Izvršitelj ne dostavi jamstvo za uredno ispunjenje ugovora
* ako Izvršitelj odbije izvršavati Ugovor
* ako Izvršitelj i nakon upozorenja Naručitelja nastavi kršiti odredbe ugovora
* ako Naručitelj ne izvršava preuzete financijske obveze.

U slučaju nastupa gore navedenih okolnosti Naručitelj će pisanim putem obavijestiti Izvršitelja o namjeri raskida ugovora.

U slučaju raskida ovog ugovora, ugovorne strane će utvrditi stupanj obavljene usluge i njezinu vrijednost. U tom slučaju Izvršitelj ima pravo naplate samo stvarno obavljene usluge.

Naručitelj ima pravo na naknadu štete koju je pretrpio zbog raskida ugovora u skladu sa Zakonom o obveznim odnosima.

Članak 11.

Izvršitelj se obvezuje čuvati povjerljivost svih osobnih podataka kojima će imati pristup prilikom izvršenja ovog Ugovora.

Izvršitelj osobne podatke iz stavka 1. ovog članka neće koristiti ni na koji način niti će poduzimati bilo kakve radnje koje bi mogle značiti otkrivanje, promjenu ili gubitak tih osobnih podataka.

Izvršitelj se obvezuje da će povjerljivost osobnih podataka iz stavka 1. ovog članka čuvati i nakon prestanka ovog Ugovora.

Bilo kakvo neovlašteno raspolaganje Izvršitelja osobnim podacima iz stavka 1. ovog članka predstavlja povredu zakonske obveze, pod materijalnom i kaznenom odgovornošću.

Zakonski zastupnik Izvršitelja dužan je o čuvanju povjerljivosti osobnih podataka iz stavka 1. ovog članka izvijestiti sve svoje zaposlene.

Članak 12.

Potpisom ovog Ugovora, ugovorne strane utvrđuju da će za sve slučajeve koji ovim Ugovorom nisu predviđeni ili su predviđeni suprotno, primijeniti Zakon o obveznim odnosima.

Članak 13.

Sve sporove koji eventualno nastanu tijekom trajanja ovog ugovora ugovorne strane rješavaju sporazumno. Ako eventualni spor ugovorne strane ne riješe na spomenuti način suglasne su da je nadležan stvarno nadležan sud.

Članak 14.

Ovaj Ugovor sastavljen je u 4 (četiri) istovjetna primjerka od kojih svaki primjerak ima snagu originala, po 2 (dva) primjerka za svaku ugovornu stranu.

Ovaj Ugovor se smatra sklopljenim i stupa na snagu danom potpisa obiju ugovornih strana.

 **KLASA:**

 **URBROJ:**

 **\_\_\_\_\_\_\_\_\_, \_\_\_\_\_\_\_\_\_\_ 2021.**

|  |  |  |
| --- | --- | --- |
| ZA ISPORUČITELJA |  | ZA NARUČITELJA |
| Direktor |  | Ravnatelj |
|  |  | Zlatko Martić, dipl.ing. |
|  |  |  |